User talk:Ksyaz94

PERTUBUHAN AMAL ISLAM PULAU PINANG (ISLAMIC CHARITY SOCIETY PENANG)
Pengenalan dan Pendahuluan

Pertubuhan Amal Islam Pulau Pinang (Islamic Charity Society Penang) atau nama singkatannya ICS telah ditubuhkan secara berdaftar dengan Jabatan Pendaftaran Pertubuhan Malaysia (ROS) pada tahun 2012 dan pergerakan pertubuhan ini adalah amat aktif dalam membela nasib fakir miskin dan juga mereka yang berada didalam kesusahan selari dengan objektif, misi dan visi pertubuhan ICS.

Untuk makluman semua, skop bantuan ICS hanyalah tertumpu di dalam negeri Pulau Pinang sahaja buat masa ini kerana faktor dana dan komitmen. Selain itu, menurut statistik tahap kemiskinan di negeri yang maju contohnya Pulau Pinang adalah yang paling tinggi dan perhatian yang lebih perlu diutamakan di sini.

ICS terdiri daripada lebih kurang 40 ke 50 orang ahli keseluruhannya yang pada setiap tahun, jumlah penglibatan ahli dan juga sukarelawan kian bertambah. Ini adalah kerana, ICS menggunakan sistem gerak kerja mengikut cawangan daerah di dalam Pulau Pinang iaitu Cawangan Timur Laut, Barat Daya dan Seberang Perai (Seberang Perai Selatan, Seberang Perai Utara dan Seberang Perai Tengah digabungkan menjadi satu cawangan). Dengan menggunakan sistem gerak kerja cawangan lebih memudahkan ICS mencapai objektif penubuhannya kerana setiap cawangan tidak terbeban dengan jumlah kes yang banyak.

Walaubagaimanapun, ICS mempunyai hubungan rapat dengan sektor awam dalam merealisasikan impian kerajaan Malaysia iaitu membasmi kemiskinan dikalangan rakyat. Kerjasama dengan pihak Pengurusan Zakat Pulau Pinang (PUZ Penang) dan Jabatan Kebajikan Masyarakat (JKM ) telah membawa ICS ke satu tahap yang lebih tinggi di awal penubuhannya.

Pergerakan ICS dari segala sudut adalah berdasarkan hasil sumbangan orang ramai dan kutipan dana secara berkala. Sehingga tahun 2016, terdapat beberapa penderma tetap yang terus memberi sokongan kepada ICS melalui sumbangan wang ringgit. Sehubungan itu, ICS telah mengambil satu jalan inisiatif untuk menampung perbelanjaan operasi ICS dengan menubuhkan Charity Shop di premis yang sama dengan Pejabat Operasi ICS di Lebuh Buckhigham, Georgetown Pulau Pinang.

OBJEKTIF

Menjalankan aktiviti kebajikan dengan sistematik dan efektif bagi membantu semua golongan yang memerlukan tanpa mengira latar belakang agama. Memupuk semangat sukakan amal kebajikan dan berjiwa murni dikalangan ahli khususnya dan masyarakat umumnya.

MISI

Membudayakan kerja kebajikan dan nilai murni dikalangan masyarakat.

VISI

Menjadi sebuah badan kebajikan yang sistematik dan efektif dalam gerak kerja kebajikan serta menyelesaikan masalah golongan yang memerlukan secara akar umbi.

PIAGAM ISLAMIC CHARITY SOCIETY PENANG (ICS)
1.	Menjalankan ziarah dengan segera untuk kes baru dalam tempoh 14 hari dari tarikh maklumat diterima.

2.	Mengambil tindakan ‘ follow up’ dengan segera iaitu dalam tempoh 14 hari dari tarikh ziarah pertama bagi mengenal pasti masalah dan menyelesaikannya jika kes tidak serius.

3.	Bagi kes serius dan sukar diselesaikan, berusaha membantu menyelesaikannya dalam tempoh enam (6) bulan selepas ziarah kali pertama.

4.	Bagi bantuan bulanan, memastikan bantuan sampai kepada penerima selewat-lewatnya pada hujung bulan setiap bulan.

5.	Bagi bantuan kilat seperti bantuan banjir dan bencana alam, memastikan bantuan sampai kepada penerima dalam tempoh 7 hari dari tarikh maklumat diterima.

6.	Bagi bantuan mingguan makanan percuma kepada gelandangan, memastikan agar makanan dan minuman sampai ke lokasi pengagihan tepat jam 12.30 Tengahari dan memastikan sekurang-kurangnya 2 orang ahli/sukarelawan ICS berada di lokasi.

7.	Berusaha memastikan bantuan disampaikan kepada mereka yang benar-benar layak dan Memerlukan sahaja.

ANTARA AKTIVITI KEBAJIKAN YANG SEDANG DAN AKAN DIJALANKAN
→	Bantuan kepada golongan yang memerlukan seperti fakir miskin, OKU, pesakit kronik, warga tua uzur, ibu tungal, anak yatim, mualaf dan sebagainya. Bantuan adalah dari segi kewangan, bantuan bulanan, sokongan moral, motivasi, membantu mencari peluang pekerjaan atau perniagaan untuk menyara hidup, membantu menyediakan tempat tinggal, membantu memohon bantuan daripada agensi-agensi yang berkenaan seperti PUZ dan Jabatan Kebajikan Masyarakat. Membantu menyelesaikan masalah peribadi dan sebagainya.

→	Bantuan kemanusiaan bencana alam seperti banjir, kebakaran dan sebagainya. Bantuan adalah dari segi kewangan, sokongan moral, tenaga contohnya membersihkan dan membaiki rumah yang rosak akibat bencana alam dan sebagainya.

→	Bantuan Ramadhan – Membekalkan bantuan makanan berkhasiat kepada golongan miskin dan mereka yang memerlukan sempena menyambut Ramadhan.

→	Bantuan Hari Raya – Bagi memastikan golongan miskin dan memerlukan turut menyambut hari raya dengan gembira.

→	Membantu golongan gelendangan agar mereka tidak terus mengemis dan merempat di jalanan.

→	Program ‘Reachin out’, mengedarkan makanan percuma kepada gelendangan dan mereka yang memerlukan.

→	Aktiviti pendidikan seperti program kesedaran kepada masyarakat mengenai kepentingan menderma darah, kepentingan melakukan kerja kebajikan, dakwah lapangan dan sebagainya.

→	Program kemasyarakatan seperti membersihkan surau, masjid dan lain-lain.